CELEX: 31990R1279
Language: el
Date: 1990-05-15 00:00:00
Title: Κανονισμός (ΕΟΚ) αριθ. 1279/90 της Επιτροπής της 15ης Μαΐου 1990 για την τροποποίηση του κανονισμού (ΕΟΚ) αριθ. 3813/89 περί λεπτομερειών εφαρμογής του καθεστώτος προσωρινών ενισχύσεων στο γεωργικό εισόδημα

Avis juridique important

|

31990R1279

Κανονισμός (ΕΟΚ) αριθ. 1279/90 της Επιτροπής της 15ης Μαΐου 1990 για την τροποποίηση του κανονισμού (ΕΟΚ) αριθ. 3813/89 περί λεπτομερειών εφαρμογής του καθεστώτος προσωρινών ενισχύσεων στο γεωργικό εισόδημα  

Επίσημη Εφημερίδα αριθ. L 126 της 16/05/1990 σ. 0020 - 0021

***** ΚΑΝΟΝΙΣΜΟΣ (ΕΟΚ) αριθ. 1279/90 ΤΗΣ ΕΠΙΤΡΟΠΗΣ  της 15ης Μαΐου 1990  για την τροποποίηση του κανονισμού (ΕΟΚ) αριθ. 3813/89 περί λεπτομερειών εφαρμογής του καθεστώτος προσωρινών ενισχύσεων στο γεωργικό εισόδημα  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 768/89 του Συμβουλίου της 21ης Μαρτίου 1989 για τη θέσπιση συστήματος προσωρινών ενισχύσεων στο γεωργικό εισόδημα (1),και ιδίως το άρθρο 12,  Εκτιμώντας:  ότι ο κανονισμός (ΕΟΚ) αριθ. 3813/89 της Επιτροπής (2), καθόρισε μεταξύ άλλων τους ειδικούς όρους ελέγχου·  ότι οι αρμόδιες αρχές πρέπει να βασιστούν σε μεγάλο βαθμό, για τη χορήγηση των ενισχύσεων στο γεωργικό εισόδημα, σε στοιχεία πληροφορήσεως που παρέχονται από τους πιθανούς δικαιούχους· ότι η πληροφόρηση αυτή αναφέρεται σε διάφορους παράγοντες που συνδέονται με τον καθορισμό και το ύψος των πληρωμών ανά εκμετάλλευση· ότι πρέπει να δοθεί μεγάλη προσοχή για να ελαχιστοποιηθούν οι καταχρήσεις του συστήματος και να αποφευχθούν οι απάτες· ότι πρέπει, συνεπώς, να εφαρμοστούν αρκετά αυστηρές διατάξεις ούτως ώστε να αποτρέπονται παρόμοιες περιπτώσεις· ότι πρέπει να ληφθούν υπόψη οι διαφορές του διοικητικού συστήματος στα διάφορα κράτη μέλη·  ότι είναι αναγκαίο να τροποποιηθούν ορισμένες διατάξεις του κανονισμού (ΕΟΚ) αριθ. 3813/89·  ότι η Επιτροπή Διαχείρισης για τις Ενισχύσεις στο Γεωργικό Εισόδημα δεν διατύπωσε γνώμη εντός της προθεσμίας που όρισε ο πρόεδρός της,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το άρθρο 13 του κανονισμού (ΕΟΚ) αριθ. 3813/89 τροποποιείται ως εξής:  1. Ο τίτλος διατυπώνεται ως εξής:  «Έλεγχοι και σχετικές διατάξεις».  2. Η παράγραφος 3 αντικαθίσταται από το ακόλουθο κείμενο:  «3. Όταν διαπιστωθεί ότι μια ΕΓΕ έχει χορηγηθεί με βάση ανακριβή στοιχεία που έχουν υποβληθεί και βεβαιωθεί από τον γεωργό, το ενδιαφερόμενο κράτος μέλος λαμβάνει τα ακόλουθα μέτρα:  α) ο γεωργός υποχρεούται να καταβάλει το ποσό της αδικαιολογήτως καταβληθείσας ενίσχυσης αυξημένο με τον τόκο που υπολογίζεται από την ημερομηνία πληρωμής της ενισχύσεως, έως την ημερομηνία ανακτήσεώς της. Το επιτόκιο που εφαρμόζεται είναι εκείνο που ισχύει για ανάλογες περιπτώσεις ανακτήσεως σύμφωνα με το εθνικό δίκαιο·  β) επιπλέον, στην περίπτωση που οι αρμόδιες αρχές κρίνουν ότι το αχρεωστήτως καταβληθέν ποσό οφείλεται σε σοβαρή παράβαση του γεωργού, το κράτος μέλος αναλαμβάνει:  - ή να επιβαρύνει το γεωργό για όλες αυτές τις περιπτώσεις, με ποσό ισοδύναμο με το 30 % του αχρεωστήτως καταβληθέντος ποσού, ή  - γενικώς να επιβαρύνει τον γεωργό με ποσό ίσο με το 30 % της αχρεωστήτως καταβληθείσης ενισχύσεως αλλά επιφυλάσσεται να εφαρμόσει, συναρτήσει της σοβαρότητας της συγκεκριμένης περιπτώσεως, ποσό όχι μικρότερο του 20 % και όχι μεγαλύτερο του 40 % της αχρεωστήτως καταβληθείσας ενισχύσεως·  γ) επίσης ο γεωργός ο οποίος αποδεικνύεται υπεύθυνος παροχής ανακριβών στοιχείων για τα οποία επιβάλλεται κύρωση όπως προβλέπεται στο στοιχείο β), δεν μπορεί πλέον να κριθεί δικαιούχος μεταγενέστερων ενισχύσεων στα πλαίσια οποιουδήποτε ΠΕΓΕ για περίοδο 12 μηνών από την ημερομηνία που του επιβλήθηκε η κύρωση· στις περιπτώσεις που ενίσχυση έχει κεφαλοποιηθεί το ενδιαφερόμενο κράτος μέλος λαμβάνει τα απαραίτητα μέτρα ώστε να διασφαλιστεί αντίστοιχη μεταχείριση ως εάν οι καταβληθείσες ενισχύσεις δεν είχαν κεφαλοποιηθεί·  δ) οι διατάξεις του άρθρου 8 παράγραφος 2 του κανονισμού (ΕΟΚ) αριθ. 729/70 του Συμβουλίου (*) εφαρμόζονται και στα ανακτώμενα ποσά βάσει του στοιχείου α) και τις δημοσιονομικές επιπτώσεις που προκύπτουν από την αδυναμία ανάκτησης των αχρεωστήτως καταβληθέντων ποσών.  (*) ΕΕ αριθ. L 94 της 28. 4. 1970, σ. 13.»  3. Προστίθενται οι ακόλουθοι παράγραφοι 4 και 5:  «4. Τα κράτη μέλη όταν ανακοινώνουν σχέδιο προγράμματος θα αναφέρουν ποια από τις δύο περιπτώσεις της παραγράφου 3 στοιχείο β) θα εφαρμόσουν.  5. Κατ' έτος και κατά την ημερομηνία κατά την οποία το ΠΕΓΕ έχει εγκριθεί, μέχρι το έτος που έπεται του τελευταίου έτους εφαρμογής του, το συγκεκριμένο κράτος μέλος διαβιβάζει στην Επιτροπή λεπτομερή έκθεση των ελέγχων που πραγματοποιήθηκαν από τους οργανισμούς που αναφέρονται στην παράγραφο 1 στοιχείο β). Η έκθεση αυτή περιλαμβάνει επίσης πληροφορίες επί της εφαρμογής των διατάξεων της παραγράφου 3 και ειδικότερα πληροφορίες σχετικά με το είδος και τον αριθμό των περιπτώσεων εφαρμογής κυρώσεων σύμφωνα με τις διατάξεις της παραγράφου 3 στοιχείο β). »  Άρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 15 Μαΐου 1990.  Για την Επιτροπή  Ray MAC SHARRY  Μέλος της Επιτροπής  (1) ΕΕ αριθ. L 84 της 29. 3. 1989, σ. 8.  (2) ΕΕ αριθ. L 371 της 20. 12. 1989, σ. 17.